निजी अस्पताल सामान्य प्रसव के 3500 रु. से ज्यादा लें : पवन
अतिरिक्तनिदेशक (एनएचएम) नीरजकुमार पवन ने शनिवार को एसके अस्पताल में भामाशाह स्वास्थ्य बीमा योजना का जायजा लिया। उन्होंने स्वास्थ्य अधिकारियों की मीटिंग भी ली। योजना के तहत जिले के जिन निजी अस्पतालों से एमओयू हुआ है, उन्हें मरीजों की सेवा के लिए कहे। सेवा में कोताही बरतते हैं तो हटाने की धमकी दें। यह भी नजर रखें कि वे सामान्य प्रसव के 3500 और सीजेरियन प्रसव के 6500 से ज्यादा रुपए लें। निजी अस्पताल फर्जीवाड़ा करते हैं तो मुकदमा दर्ज कराएं।
अतिरिक्त निदेशक ने कहा कि स्वास्थ्य अधिकारी यह तय करें कि सरकारी अस्पताल आने वाला हर मरीज स्वास्थ्य मार्गदर्शक काउंटर से होकर गुजरे। आउटडोर-इनडोर मरीजों के रजिस्ट्रेशन की व्यवस्था एक जगह तय की जाए। भामाशाह स्वास्थ्य बीमा और आरोग्य राजस्थान योजना का ज्यादा से ज्यादा प्रचार-प्रसार करने को कहा। सरकारी अस्पतालों में होर्डिंग लगाने के निर्देश दिए। आरोग्य राजस्थान शिविरों में पंपलेट छपवाकर बांटने को कहा। उन्होने प्रचार-प्रसार में बजट की कमी आए तो प्रस्ताव बनाकर भिजवाएं। अतिरिक्त निदेशक ने कहा योजना क्रियान्वयन के लिए अधिकृत किए गए जिले के सातों निजी अस्पतालों के बाहर हाेर्डिंग लगाने की व्यवस्था करें। बाहर रेट लिस्ट लगवाएं। परिवार कल्याण, टीकाकरण, संस्थागत प्रसव की रिपोर्ट ली। बैठक में सीएमएचओ डॉ. एसएस अग्रवाल, पीएमओ डॉ. एसके शर्मा, डॉ. रतनलाल मोदी, डॉ. निर्मलसिंह, डॉ. सीपी ओला, डीपीएम और आशा कोर्डिनेटर मौजूद थे। चंदपुरा में चल रहे आरोग्य राजस्थान शिविर का अवलोकन किया। एसके अस्पताल में कहा प्रत्येक बैड पर जाकर योजना में लाभ लेने वाले मरीज को खोजो। फुल फ्रीडम से खर्च करो, कोई नहीं पूछेगा।
अतिरिक्त निदेशक एसके अस्पताल में निरीक्षण के दौरान पीएमओ अन्य स्टाफ से व्यवस्थाओं की जानकारी लेते हुए।
प्रदेश के बाहरी मरीजों से शुल्क लिया जाए : नीरजकुमार पवन ने कहा - प्रदेश के बाहरी मरीजों के भर्ती होने पर शुल्क लिया जाए। भामाशाह स्वास्थ्य बीमा योजना की रेट उन पर चार्ज करो। आउटडोर, एक्सीडेंट और प्रसूताओं को इससे अलग रखें। जननी सुरक्षा जननी शिशु सुरक्षा योजना का लाभ सभी को दिया जाए। मरीजों की पहचान के लिए वोटर आईडी, राशन और आधार कार्ड लिया जाए।
शिविरमें एनीमिया की जांच नहीं होना गलत : बैठकमें अतिरिक्त निदेशक ने आरोग्य राजस्थान शिविरों की प्रगति रिपोर्ट मांगी। उन्होंने अधिकारियों से कहा कि शिविरों में या तो एनीमिया की जांच हो नहीं रही है या रिपोर्ट गलत है। लिहाजा तय करें कि एनीमिया जांच ढंग से हो। ई-हैल्थ कार्ड के लिए शिविरों में पहुंचने लिस्ट बनाकर वेबसाइट पर डालने के निर्देश दिए।
पीएमओने की प्रबंधक लगाने की मांग : एसकेअस्पताल की व्यवस्था को लेकर हुई चर्चा के दौरान प्रमुख चिकित्सा अधिकारी ने अतिरिक्त निदेशक को अस्पताल में प्रबंधक पद खाली होने की जानकारी दी। साथ ही पद खाली रहने पर रही दिक्कतों से अवगत कराया। इस पर उन्होने सीएमएचओ से जिले के किसी भी अस्पताल से एसके अस्पताल में प्रबंधक लगाने की बात कही।
लेबर रूम में पसरी गंदगी और पुराने पर्दे देखकर जताई नाराजगी
मातृशिशु कल्याण केंद्र के लेबर रूम का जायजा लिया। गंदगी पर नाराजगी जताई दरवाजे को सही तरीके से बनाने के निर्देश दिए। पुराने पर्दों को हटाने के लिए कहा। नेहरू पार्क के सामने बन रही एमसीएच विंग को जल्द पूरा करने के निर्देश दए। अस्पताल परिसर में खुले सीवरेज चैंबरों को बंद करने और गंदगी हटाने को कहा। उन्होने कहा सीवरेज लाइन की मरम्मत की जरूरत है तो पूरा करें। जिला अस्पताल चकाचक होना चाहिए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva